projecte-aina/catalan_government_crawling huggingface dataset:
La finalitat de l'educació infantil és contribuir al desenvolupament emocional i afectiu, físic i motor, social i cognitiu dels infants en col·laboració amb les seves famílies, proporcionant-los un clima i un entorn de confiança on se sentin acollits i amb expectatives d'aprenentatge.
El document pretén posar a l'abast del personal educador de primer cicle d'educació infantil elements que facilitin la seva tasca, tot proporcionant idees per a la reflexió, exemples i pautes d'actuació.
La publicació descriu les característiques de l'avaluació en el primer cicle d'educació infantil i dóna orientacions per dur-la a terme de forma integrada en la pràctica educativa.
Els dos objectius fonamentals de l'avaluació en aquest cicle són valorar el progrés individual de cada infant i comprovar l'adequació de la tasca educativa a les necessitats dels nens i les nenes.
Respon a la metodologia de reflexió sobre l'acció i d'aprenentatge a partir de la pràctica i l'experiència compartida.
Us suggerim coordinar els continguts d'aquesta formació per a pares i mares amb els continguts de la formació que faran els vostres fills, amb la finalitat de potenciar la coherència educativa entre l'acció de l'escola i la de l'àmbit familiar.
Si alumnes i famílies treballen els continguts de manera paral·lela, és convenient que, en finalitzar les sessions del mòdul formatiu, el dinamitzador o dinamitzadora dediqui un espai de conversa amb pares i mares per intercanviar opinions i reforçar-ne les actuacions.
Aquesta formació està dissenyada per desenvolupar-la al llarg d'una sessió.
Cal un espai per treballar en petits grups.
L'aula ha de disposar d'un ordinador amb connexió a Internet i d'un projector.
Els centres educatius van manifestar la seva condemna ferma als atemptats que, en nom de l'Estat Islàmic, es van sofrir el 17 d'agost a Barcelona i Cambrils.
Així mateix, el Departament d'Ensenyament va oferir orientacions i recursos als centres educatius i a les famílies per abordar el tema dels atemptats terroristes.
Amb la finalitat de facilitar espais formatius per a famílies en els centres educatius, us presentem una proposta per sensibilitzar i oferir eines a les famílies davant de possibles processos de radicalització dels fills, i educar-los en la convivència en un món plural.
Aquests mòduls formatius estan alineats amb les activitats que els vostres fills, ja sigui a l'educació primària o a l'educació secundària, poden desenvolupar en l'espai de tutoria amb els docents.
L'objectiu és que pugueu reforçar a casa tot allò que els vostres fills treballen a l'escola des de la corresponsabilitat educativa.
Aquesta proposta formativa està organitzada al voltant dels blocs conceptuals següents:
Les activitats que es proposen les trobareu en els documetns següents
Respon a la metodologia de reflexió sobre l'acció i l'aprenentatge a partir de la pràctica i l'experiència compartida.
És convenient que, en finalitzar les sessions del mòdul formatiu, el dinamitzador o dinamitzadora dediqui un espai per a conversa i reflexió amb pares i mares, per intercanviar opinions i reforçar-ne les actuacions.
Aquesta formació està dissenyada per desenvolupar-la al llarg d'una sessió.
Cal un espai per treballar en petits grups.
L'aula ha de disposar d'un ordinador amb connexió a Internet i d'un projector.
Educar els fills i filles en la igualtat de gènere és un repte per a les famílies del segle XXI.
Tot que és innegable l'avenç social que s'ha fet en els darrers segles, cal conscienciar les famílies que el seu paper, com a models de conducta, és molt important en la creació d'una societat que garanteixi la igualtat real entre homes i dones.
Amb la finalitat de facilitar espais formatius per a famílies en els centres educatius, us presentem una proposta per sensibilitzar i oferir eines a les famílies per evitar les desigualtats i els estereotips de gènere, i oferir les mateixes oportunitats de desenvolupament personal i professional als fills i filles.
Aquesta proposta formativa s'organitza al voltant dels blocs conceptuals següents:
Les activitats que es proposen les trobareu en els documents següents:
Us suggerim coordinar els continguts d'aquesta formació per a pares i mares amb els continguts de l'acció tutorial dels alumnes, amb la finalitat que famílies i alumnes hi treballin al mateix temps, per potenciar-ne la coherència educativa entre l'acció de l'escola i la de l'àmbit familiar.
Si alumnes i famílies treballen els continguts de manera paral·lela, convindria que, al final de les sessions del mòdul formatiu, el dinamitzador o dinamitzadora dediqués un espai de conversa amb pares i mares per intercanviar opinions i reforçar-ne les actuacions.
Aquesta formació està dissenyada per desenvolupar-la al llarg de sis mòduls que consten d'una o de dues sessions d'una hora i mitja cadascuna.
Encara que es tracta de mòduls independents els uns dels altres, es recomana fer-los seguint l'ordre proposat, per cobrir els aspectes de prevenció, detecció i intervenció.
L'assetjament escolar o maltractament entre iguals afecta directament els alumnes que el pateixen i els que el provoquen, però també els seus companys, tant en àmbit personal, acadèmic com relacional.
És important conèixer bé aquest fenomen i identificar les situacions d'assetjament per poder ajudar els fills i donar-los eines per gestionar millor els conflictes relacionals, per evitar que puguin ser vulnerables a patir-lo, permetre actuacions abusives o tenir conductes agressives o assetjadores.
Aquesta proposta formativa està integrada en el Programa d'innovació pedagògica, que posa a l'abast dels centres la formació, les estratègies i els recursos necessaris per elaborar un projecte per prevenir, detectar i intervenir davant l'assetjament, en què participi tota la comunitat escolar.
Amb la finalitat de facilitar espais formatius per a famílies en els centres educatius, us presentem una proposta per sensibilitzar i donar eines a les famílies enfront l'assetjament escolar.
Aquests mòduls formatius estan alineats amb les activitats que els vostres fills, ja sigui a educació primària o a l'educació secundària, poden desenvolupar en l'espai de tutoria amb els docents.
L'objectiu és que pugueu reforçar a casa tot allò que els vostres fills treballen a l'escola des de la corresponsabilitat educativa.
Aquesta proposta formativa està organitzada en sis mòduls de formació:
Aquestes enquestes pretenen ajudar-vos, com a pares i mares, a valorar el vostre nivell d'implicació sobre diferents aspectes de l'educació dels vostres fills.
A partir de les respostes, podreu obtenir els punts forts de les vostres actuacions com a educadors i aquells altres aspectes que podríeu millorar.
Sobre com promoure un estil de vida actiu en els fills
Sobre com fer que els fills tinguin una alimentació equilibrada i saludable
Sobre l'acompanyament a casa, la tasca d'educar i la participació en el funcionament del centre
Sobre com fomentar la lectura i despertar l'hàbit lector en els vostres fills
Sobre com educar els vostres fills per ser consumidors responsables
Sobre com afavorir el descans dels fills
Sobre com desenvolupar la cultura de l'esforç en els vostres fills
Sobre com ensenyar als fills a reconèixer les seves emocions, a saber-les expressar i a saber-les controlar de manera positiva
Sobre com acompanyar els fills en els processos de dol
Sobre com promoure la igualtat de gènere des de casa
Per conèixer millor les capacitats dels vostres fills i desenvolupar cadascuna de les intel·ligències
Sobre la importància del joc en el desenvolupament dels fills
Sobre com promoure les activitats de lleure familiar
Sobre com ensenyar als fills a evitar el malbaratament alimentari.
Sobre com educar els fills per prevenir i evitar conductes discriminatòries
Sobre com educar en el fills el valor del respecte
Sobre com educar en el fills el valor de la responsabilitat
Sobre com educar en l'ús de les tecnologies els vostres fills
Sobre com educar els fills en l'ús adequat de les xarxes socials
Per assolir qualsevol fita o objectiu és necessari esforçar-se.
L'esforç és la capacitat que tenen els vostres fills de treballar durant un temps continuat per aconseguir uns objectius determinats.
En l'àmbit escolar, l'esforç constitueix la base fonamental perquè els vostres fills obtinguin un major rendiment.
El valor de l'esforç els ajudarà a ampliar al màxim les capacitats que porten dins per obtenir uns millors resultats.
També els permetrà vèncer i superar els obstacles en els diferents àmbits de la seva vida (l'escola, la família, els amics...).
És probable que com a pares i mares us trobeu, en el dia a dia, amb un munt de dificultats a l'hora d'educar els vostres fills.
En aquest espai trobareu exemples de converses de famílies que plantegen els seus dubtes i d'altres que hi donen resposta des de la seva pròpia experiència.
Núria (37 anys, mare d'en Ferran, de 12 anys, i de l'Esteve, de 8 anys)
— Aquests nois són uns deixats, si no vull que tinguin l'habitació feta un fàstic m'he de passar hores i hores endreçant.
Tot ho deixen de qualsevol manera i no tinc més remei que fer-ho jo, si no vull que faci mal als ulls en entrar-hi.
Lluís (30 anys, pare d'en Gerard, de 10 anys)
— Em sembla que s'ha de canviar de tàctica.
Si quan tornen veuen que tot s'ha endreçat com per art de màgia no sabran mai l'esforç que costa tenir-ho en ordre.
Han de començar a sentir-se responsables de les seves coses.
Això sempre costa, segur que a còpia d'anar-ho dient, a la llarga quedarà.
Victòria (60 anys, àvia de la Maria, de 3 anys i mig, i de la Mar, de 2 anys)
— No paro d'endreçar joguines, en trobo pertot arreu de la casa!
La Maria i la seva germana juguen molt totes dues, però no pots ni imaginar l'escampall que queda al cap del dia.
Josep-Anton (80 anys, avi d'en Kevin, de 4 anys)
— Dona, les teves nétes t'agrairien que els ensenyessis a endreçar el que fan servir perquè no sempre tindran algú que els vagi al darrere.
Tot el que puguin aprendre ara, els queda per sempre.
A més, no desaprofitis l'ocasió per deixar-les col·laborar en alguna cosa de casa que puguin fer.
Comença com un joc i acaba sent una responsabilitat.
Andreu (47 anys, pare d'en Manel, de 17 anys, i de la Dolors, de 13 anys)
— Arribo cansat a casa després de treballar gairebé tot el dia i a l'hora de sopar encara he d'estar mirant les sèries de televisió que segueixen els meus fills.
No fan altra cosa que parlar de l'èxit fàcil i la fama ràpida, com si a la vida real funcionés així.
Maria (52 anys, mare de la Laura, de 21 anys, i de la Carme, de 19 anys)
— No et desesperis, Andreu, que això va passant amb l'edat...
De tota manera, nosaltres vam optar per no veure la televisió mentre sopem.
En acabat, un cop recollits els plats i endreçada la cuina, sèiem tots junts una estona a veure una mica la tele.
Val la pena comentar amb els nostres fills el que veuen i fer-los adonar dels falsos missatges que els donen, com que l'èxit s'aconsegueix sense esforç, i posant-los exemples de la vida real.
Carme (40 anys, mare del Marc, de 16 anys, i de la Paula, de 12 anys)
— El meu fill gran no se'n surt.
Fins fa poc els estudis sempre li havien anat força bé, però d'un temps ençà li costa posar-se a estudiar i ha començat a treure males notes.
Roser (46 anys, mare de l'Albert, de 20 anys, i del Roger, de 18 anys)
El meu fill gran també va patir un sotrac durant un temps.
Vam procurar parlar i coordinar-nos amb l'escola per pautar unes normes clares i una planificació de la feina que havia de fer a casa, però sobretot vam procurar parlar amb el nostre fill per copsar quins eren els seus interessos.
A partir d'aquí, la cosa va començar a redreçar-se.
Tenir un objectiu clar el va ajudar a esforçar-se i superar-se.
La responsabilitat és la capacitat que tenen els vostres fills per dur a terme els compromisos adquirits i assumir les conseqüències de les seves accions.
Ser responsable exigeix comprometre's, és a dir, decidir el que s'ha de fer i actuar en conseqüència.
La responsabilitat és imprescindible per a ser persones autònomes.
Es tracta d'aconseguir que els vostres fills sàpiguen què han de fer i com ho han de fer, a casa, a l'escola, amb els amics, i que ho duguin a terme.
Guia de l'Agència de Residus de Catalunya.
En aquesta guia, editada per l'Agència de Residus de Catalunya, s'analitza el fenomen del malbaratament alimentari, donant dades de l'impacte social, econòmic i ambiental que suposa i oferint propostes d'accions concretes per ajudar a evitar-lo i prevenir-lo. �
El Canal Salut del Departament de Salut ofereix aquest monogràfic amb consells respecte les normes bàsiques d'higiene alimentària des del moment de comprar els aliments fins que es consumeixen. �
Fullet publicat per l'Agència de Salut Pública de Catalunya que informa que netejar, separar, coure i congelar són normes bàsiques de prevenció d'infeccions alimentàries. �
A la pàgina 9 d'aquesta guia publicada per la Fundació Mapfre trobareu uns consells per a la conservació dels aliments. �
En aquest espai web de l'Ajuntament de Barcelona trobareu consells i notícies sobre la necessitat de reduir els residus i evitar el malbaratament alimentari.
En aquest programa de televisió s'analitzen les formes d'alimentació a la nostra societat: què es menja i què es podria aprofitar dels aliments que es llencen, el canvi d'hàbits segons com vivim, què cal tenir en compte a l'hora de comprar. �
Setmana Europea de la Prevenció de residus, Programa Life+ de la Comissió Europea.
En aquest còmic virtual, protagonitzat per superherois i dedicat als joves, s'exposa el perill a què se sotmet la Terra amb l'excés de deixalles i proposa quines accions s'han de fer per evitar-ho. �
Setmana Europea de la Prevenció de Residus.
Programa Life+ de la Comissió Europea.
Adaptació del joc tradicional de l'oca amb caselles dedicades al consum i d'altres que penalitzen les pràctiques inadequades.
Agència de Residus de Catalunya (ARC).
Estudi UAB.En aquest estudi es defineix el que és malbaratament alimentari, es quantifica, s'avaluen els impactes més importants i s'ofereixen instruments per prevenir-lo. �
En aquest web del Departament de Salut podeu trobar un vídeo i documents relacionats amb la importància de l'activitat física per mantenir una vida saludable.
En el web del Pla d'activitat física, esport i salut (PAFES) de la Generalitat de Catalunya s'ofereixen consells per tenir un estil de vida saludable.
En aquest web de la Diputació de Barcelona es proposa una llista de pel·lícules relacionades amb l'esport i els valors que transmeten.
També hi podreu veure el resum de cadascuna amb comentaris i valoracions.
En aquest informe, publicat per la Fundació Faros, de l'Hospital Sant Joan de Déu, es reflexiona sobre la importància de l'activitat física en el desenvolupament integral dels fills.
En aquesta filmació es mostren en clau d'humor actituds negatives que tenen alguns pares davant de la pràctica esportiva dels fills.
Aquesta pàgina de l'Agència Catalana del Consum ofereix pautes i criteris per exercir el comerç just.
En aquesta pàgina de l'Agència Catalana del Consum s'ofereixen recomanacions a l'hora de comprar les joguines.
En aquest article del diari 'Ara' l'economista Miquel Morante explica que és important educar les criatures en l'economia perquè aprenguin a estalviar, emprendre i col·laborar.
L'Agència Catalana del Consum ofereix en aquesta pàgina recomanacions per triar, comprar i fer servir els videojocs.
Aquesta guia d'educació mediambiental de la Universitat Autònoma de Barcelona i l'Ajuntament de Barcelona ofereix recomanacions sobre el consum, tenint en compte la procedència del que es compra i el respecte al medi ambient en la fabricació.
En aquest vídeo d'animació s'exemplifica el dia a dia d'una persona que fa un consum irresponsable dels recursos i quina conducta hauria de tenir.
El doctor Castells en aquest llibre us proposa com recuperar valors com autoritat, respecte i obediència.
A la pàgina 174 trobareu orientacions sobre com educar els nens perquè arribin a ser consumidors responsables.
El Canal Salut del Departament de Salut ofereix informació bàsica sobre hàbits saludables de descans i possibles trastorns del son.
En aquest fullet publicat per l'Agència de Salut Pública de Catalunya s'ofereix un decàleg per afavorir el descans nocturn i unes orientacions sobre el nombre d'hores que infants i joves han de dormir.
Al web del Departament de Treball, Afers Socials i Famílies trobareu el programa Créixer en família orientat a reforçar i donar eines a les famílies per exercir el seu paper educatiu de forma positiva.
Els cicles de tallers que ofereix pretenen ser espais d'intercanvi d'experiències entre pares i mares amb fills i filles d'edats similars, guiats per professionals experts en la formació de famílies i en altres temes com l'autonomia, el descans, l'alimentació o les estratègies educatives en diferents àmbits, per exemple.
Article en què es reflexiona sobre el temps lliure dels fills i el descans; incideix també en la qualitat del son, que relaciona amb els resultats escolars i la salut, i dóna orientacions sobre què cal fer perquè els fills tinguin un son de qualitat.
Article que explica quins són els principals trastorns del son en la infància i adolescència i dona consells per facilitar un correcte desenvolupament del son en les diferents franges d'edat.
Article publicat per la Fundació Faros que fa referència a un estudi que vincula el fet que els menors dormin menys hores perquè fan ús de dispositius tecnològics fins a altes hores de la nit amb una menor capacitat per concentrar-se i assimilar nous coneixements.
Article que reflexiona sobre els diferents motius pels quals infants i adolescents no dormen prou i sobre les conseqüències que se'n poden derivar, ja que s'ha comprovat que la manca de son té un efecte directe sobre el rendiment escolar.
Estudi conjunt entre la UAB i la UIB segons el qual els alumnes d'educació primària que fan esport moderat durant la setmana, entre 2 i 5 hores, i en dormen diàriament entre 9 i 10, tenen millors resultats acadèmics.
En aquest llibre es proposen activitats per ajudar a desenvolupar competències emocionals, tant a l'escola com en família.
Consells del Doctor per a pares principiants.
En aquest llibre l'autor orienta sobre temes bàsics que poden preocupar els pares sense experiència.
Emocions: les raons que la raó ignora.
25 metàfores d'ecologia emocional.
En aquest llibre els autors ofereixen eines imaginatives per connectar amb les nostres emocions.
En aquest llibre l'autor explica que cada persona és única en el seu comportament emocional i proposa exercicis per al seu coneixement i millora.
NEWMARK, Gerald; adaptació d'A. Arasanz i Mayolas (2011).
En aquest llibre trobareu una sèrie de pautes per millorar la relació amb els vostres fills i la seva criança.
La intel·ligència emocional en la infància i l'adolescència.
En aquest quadern diversos autors exposen com l'educació emocional ha de formar part de l'educació formal i en família.
És probable que com a pares i mares us trobeu, en el dia a dia, amb un munt de dificultats a l'hora d'educar els vostres fills.
En aquest espai trobareu exemples de converses de famílies que plantegen els seus dubtes i d'altres que hi donen resposta des de la seva pròpia experiència.
— Aprofito per donar-li verdura quan està distreta mirant la televisió.
D'aquesta manera, s'han acabat les discussions a l'hora de menjar el que no li agrada.
Quan està més engrescada, aprofito per ficar-li cullerada a la boca i ja no hi ha plors ni rebequeries.
Fent-ho així, de seguida hem acabat.
Que si ni així funciona, li faig el que li ve de gust i acabo abans.
— Noia, sí que va bé que es distreguin mentre mengen i que no hi estiguis tres hores, però han de saber què mengen i trobar-hi gust.
L'hora dels àpats hauria de ser un dels millors moments del dia.
Va bé trobar recursos imaginatius com combinar allò que agrada molt amb el que no agrada tant.
Ara ja vol menjar sola amb els coberts.
Tant la televisió com els àpats són prou importants perquè no es barregin.
— Estic preocupada perquè la meva néta no menja gaire.
Ho he comentat amb el seu pare i em diu que és normal, que el jovent d'ara no mengen com abans i que els agrada estar prims, però jo no estic tranquil·la, amb tot el que diuen d'aquestes malalties!
— No cal alarmar-se innecessàriament.
És cert que tot i que ara hi ha molts trastorns del comportament alimentari a l'adolescència, no sempre acaben en una malaltia.
Procurem fer més àpats plegats i observem què fa a taula i si segueix una dieta equilibrada i adequada per a la seva activitat i constitució.
Potser hem d'estar més alerta de com li van les coses, si hi ha res que la preocupi en excés.
Si veiem que s'aprima més del compte o que té un comportament estrany, potser sí que haurem de consultar un especialista.
En aquest llibre, l'autora fa un recorregut pels principals problemes amb què es troba la família per poder educar els fills.
L'autora aposta per tornar a educar en l'esforç, el respecte, el control de les emocions, el valor de l'exemple, etc.
Cossetània Edicions, capítol "Cal posar límits", pàgines 49-56.
En aquest llibre l'autor reflexiona sobre la incertesa que els pares senten davant la feina d'educar els fills i dona exemples quotidians i recomanacions per aclarir dubtes de les famílies.
En aquest llibre el doctor Castells us proposa com recuperar valors com l'autoritat, el respecte i l'obediència.